Στις 26 Μαΐου συνεχίστηκε η γερμανική προέλαση και μέχρι τις 28 Μαΐου η LSSAH είχε καταλάβει το χωριό Wormhout, μόλις δέκα μίλια από την Δουνκέρκη. Μετά την παράδοσή τους, στρατιώτες από το 2ο τάγμα του βασιλικού σύνταγματος του Warwickshire, μαζί με μερικούς Γάλλους στρατιώτες μεταφέρθηκαν σε έναν αχυρώνα, εκεί στρατιώτες του 2ου τάγματος της LSSAH, υπό τη διοίκηση του SS-Hauptsturmführer Wilhelm Mohnke, διέπραξαν τη σφαγή του Wormhoudt, όπου εκτελέσθηκαν 80 Βρετανοί και Γάλλοι αιχμάλωτοι πολέμου. Μολονότι είναι αδιαμφισβήτητο ότι η σφαγή συνέβη, ο βαθμός συμμετοχής του Mohnke είναι αδύνατο να αναγνωριστεί. Ποτέ δεν κατηγορήθηκε επίσημα και δεν παραπέμφθηκε σε δίκη.